Publication: Magyar Közlöny
Issue: MK-1999-51 (Year: 1999, Number: 51)
Era: 1990-2004
Section: 64/1989. (VI. 30.) MT rendelet (a továbbiakban: Mbá-MT
Paragraph Index: 443

64/1989. (VI. 30.) MT rendelet (a továbbiakban: Mbá-MT rendelet), amely hatálybalépésekor, 1989. július 1-jén az állomást önálló maradványérdekeltségű rendszerben működő központi költségvetési intézményként hozta létre, amelynek állami irányítását a Belügyminisztérium látja el, a szakirányítást az érintett minisztériumok, országos hatáskörű szervek végzik. Az Mbá-MT rendelet 3. § (2) bekezdését az MMH-Korm. rendelet 4. §-a 1993. március 3-ával annyiban módosította, hogy az „állomás állami irányítását a belügyminiszter a Menekültügyi és Migrációs Hivatal közreműködésével látja el, a szakirányítást az érdekelt minisztériumok, országos hatáskörű szervek végzik”. Az Mbá-MT rendeletnek a 21/1995. (III. 3.) Korm. rendelet 1. § (1) bekezdésével megállapított, 1995. március 6-án hatályba lépő, ma is hatályban lévő 3. § (1) bekezdése szerint a befogadó állomás jogállása annyiban változott, hogy a Menekültügyi és Migrációs Hivatalhoz tartozó, részben önállóan gazdálkodó költségvetési szervvé vált.

Source: https://magyarkozlony.hu/hivatalos-lapok/e7ace75f8b12bcc59ad9a8edfabefd3e17271c71/dokumentumok/e6d434530660f0c0ba1b14882dc69ec05179378d/letoltes